recursal/SuperWikiNEXT-32B huggingface dataset:
Συντεταγμένες: 38°28′16″N 22°57′14″E﻿ / ﻿38.47111°N 22.95389°E﻿ / 38.47111; 22.95389

Ο **Άγιος Ανδρέας** είναι πεδινό χωριό του νομού Βοιωτίας του δήμου Ορχομενού. Βρίσκεται ένα χιλιόμετρο βορειότερα του Αγίου Σπυρίδωνα, πάνω στον εθνικό δρόμο που συνδέει τη Λιβαδειά με τον Ορχομενό. Ο πληθυσμός του οικισμού είναι 66 κάτοικοι σύμφωνα με την απογραφή του 2011. Δίπλα στον Άγιο Ανδρέα ρέει ο Κηφισός και στα όρια του οικισμού βρίσκεται η παλιά και η νέα γέφυρα του ποταμού από την οποία διέρχεται ο εθνικός δρόμος Λιβαδειάς-Ορχομενού-Κάστρου.

Διοικητικές μεταβολές
---------------------

### Άγιος Ανδρέας Ν. Αττικής και Βοιωτίας

* ΦΕΚ 16/10/1940

Αναγνώριση του οικισμού και προσάρτησή του στην κοινότητα Ρωμαίικου

* ΦΕΚ 223Α - 26/07/1943

Ο οικισμός αποσπάται από τον νομό Αττικής και Βοιωτίας και υπάγεται στον νομό Βοιωτίας

### Άγιος Ανδρέας Ν. Βοιωτίας

* ΦΕΚ 49Α - 17/03/1959

Ο οικισμός αποσπάται από την κοινότητα Ρωμαίικου και προσαρτάται στην κοινότητα Αγίου Σπυρίδωνος

* ΦΕΚ 244Α - 04/12/1997

Ο οικισμός αποσπάται από την κοινότητα Αγίου Σπυρίδωνος και προσαρτάται στον δήμο Ορχομενού

Δημογραφικά στοιχεία
--------------------

| Χρονολογία | Πληθυσμός Άγιου Ανδρέα |
| --- | --- |
| 1940 | 86  |
| 1951 | 89 |
| 1961 | 91 |
| 1971 | 89 |
| 1981 | 97 |
| 1991 | 100 |
| 2001 | 81 , (α/α 03140302) |
| 2011 | 66 , (α/α 8324) |

Παραπομπές
----------

1. ↑  [*νεκρός σύνδεσμος*]
2. ↑  [*νεκρός σύνδεσμος*]
3. ↑  [*νεκρός σύνδεσμος*]
4. ↑  [*νεκρός σύνδεσμος*]
5. ↑  Πληθυσμός επαρχίας Λιβαδειάς κατά οικισμούς, (1835-1991) [*νεκρός σύνδεσμος*]
6. ↑  [*νεκρός σύνδεσμος*]
7. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 9 Μαρτίου 2016. Ανακτήθηκε στις 15 Ιανουαρίου 2016.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ορχομενού |
| --- |
|  |
| Δημοτική Ενότητα Ακραιφνίας | 
* Άγιος Ιωάννης
* Ακραίφνιο
* Κάστρο
* Κόκκινο
* Μονή Πελαγίας
* Σκροπονέρια
* Στροβίκι
 |
|  |
| Δημοτική Ενότητα Ορχομενού | 
* Άγιος Ανδρέας
* Άγιος Δημήτριος
* Άγιος Σπυρίδωνας
* Διόνυσος
* Καρυά
* Λούτσι
* Μαυρόγεια
* Ορχομενός
* Παύλος
* Πύργος
 |
|  |
| 
* Έδρα: Ορχομενός
* \* (Οικισμοί με μη μόνιμο πληθυσμό)
 |

 |
Ο **Τριαντάφυλλος Πασαλίδης** (19 Ιουλίου 1996, Κορδελιό) είναι Έλληνας επαγγελματίας ποδοσφαιριστής, ο οποίος αγωνίζεται ως αμυντικός για την ΟΣ Σαλερνιτάνα 1919.

Σταδιοδρομία σε συλλόγους
-------------------------

Ξεκίνησε τη σταδιοδρομία του στις ακαδημίες του Αιγινιακού.

### Αστέρας Τρίπολης

Στις 14 Φεβρουαρίου 2017, ο Αστέρας Τρίπολης ανακοίνωσε επίσημα την απόκτησή του Πασαλίδη από τον Αιγινιακό με τετραετές συμβόλαιο, με ισχύ από την 1η Ιουλίου. Στις 19 Αυγούστου 2017, έκανε το ντεμπούτο του στη Σούπερλιγκ για τον Αστέρα Τρίπολης, σε μία εντός έδρας ήττα με 1-2 από τον ΠΑΣ Γιάννινα. Στις 9 Σεπτεμβρίου 2017, σημείωσε τον πρώτο του γκολ στη σταδιοδρομία του, στην εντός έδρας ήττα με 1-3 από τη Λαμία. Στις 19 Νοεμβρίου 2017, σκόραρε σε μια άνετη εκτός έδρας νίκη με 0-3 εναντίον του Πλατανιά.

### ΟΦΗ

Στις 28 Μαΐου 2021, ο ΟΦΗ ανακοίνωσε την απόκτηση του Πασαλίδη με τριετές συμβόλαιο.

### Σαλερνιτάνα

Στις 31 Ιανουαρίου 2024, ο Πασαλίδης υπέγραψε συμβόλαιο 1,5 έτους με την ΟΣ Σαλερνιτάνα 1919.

Εθνική ομάδα
------------

Ο Πασαλίδης υπήρξε διεθνής με την Εθνική Ελπίδων Ελλάδας, έχοντας 11 συμμετοχές.

Έχει μία κλήση στην Εθνική Ανδρών Ελλάδας, για το φιλικό αγώνα εναντίον της Σαουδικής Αραβίας στις 15 Μαΐου 2018, στον οποίο ήταν αναπληρωματικός, χωρίς να χρησιμοποιηθεί.

Παραπομπές
----------

1. ↑  (πολλαπλές γλώσσες) *Transfermarkt*. 470422. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 6416adf0.
3. ↑  «Επίσημο: Στον Αστέρα ο Πασαλίδης». www.sport24.gr. 14 Φεβρουαρίου 2017.
4. ↑  «Triantafyllos Pasalidis». *Soccer Base*. Ανακτήθηκε στις 24 Ιανουαρίου 2018.
5. ↑  «Ιστορική νίκη για Λαμία, 3-1 τον Αστέρα στην Τρίπολη». www.sport24.gr. 9 Σεπτεμβρίου 2017.
6. ↑  «Ήταν Αστέρας στα Περιβόλια, 3-0 τον Πλατανιά». www.sport24.gr. 19 Νοεμβρίου 2017.
7. ↑  «ΟΦΗ: Ανακοίνωσε Πασαλίδη έως το 2024». www.sport24.gr. 28 Μαΐου 2021.
8. ↑  «TRIANTAFYLLOS PASALIDIS È UN NUOVO GIOCATORE DELLA SALERNITANA» [TRIANTAFYLLOS PASALIDIS IS A NEW PLAYER FOR SALERNITANA] (στα Ιταλικά). Salernitana. 31 Ιανουαρίου 2024. Ανακτήθηκε στις 30 Ιανουαρίου 2024.
9. 1 2  «National Team». *www.transfermarkt.com*.

Εξωτερικοί σύνδεσμοι
--------------------

* (Αγγλικά) Προφίλ Τριαντάφυλλος Πασαλίδης στο Soccerway
* Τριαντάφυλλος Πασαλίδης – Επιδόσεις στις διοργανώσεις της UEFA
* Προφίλ στο Transfermarkt.com
Η **αρχιτεκτονική του Μαυροβουνίου** (σερβικά/μαυροβουνιακά: *Архитектура Црне Горе*) είναι ένα μείγμα από πολλές επιρροές, που έχουν αφετηρία στην αρχαιότητα και φθάνουν ως τη σύγχρονη εποχή.

Χαρακτηριστικά
--------------

Το Μαυροβούνιο έχει μια σειρά από σημαντικούς πολιτιστικούς και ιστορικούς χώρους, συμπεριλαμβανομένων των μνημείων πολιτιστικής κληρονομιάς από την προ-ρωμανική, γοτθική και μπαρόκ περίοδο.

Η παράκτια περιοχή του Μαυροβουνίου είναι ιδιαίτερα γνωστή για τα θρησκευτικά μνημεία της, συμπεριλαμβανομένου του Καθεδρικού Ναού του Αγίου Τρύφωνα, τη Βασιλική του Αγίου Λουκά (τουλάχιστον 800 χρόνων), την Παναγία των Βράχων (Σκαλπέλο), τη Μονή Σαβίνας, τη Μονή Κετίγνης και άλλα.

Αυτή η περιοχή, που μερικές φορές ονομάζεται *Ενετικό Μαυροβούνιο*, είναι έντονα επηρεασμένη από τη βενετσιάνικη αρχιτεκτονική, ιδιαίτερα στις πόλεις Κότορ και Πέραστ. Η αρχαία πόλη Ασκρήβιον-Κάταρο περιλαμβάνεται στον κατάλογο παγκόσμιας πολιτιστικής κληρονομιάς της ΟΥΝΕΣΚΟ.

Η βυζαντινή επιρροή στην αρχιτεκτονική και στα θρησκευτικά έργα τέχνης είναι ιδιαίτερα εμφανής στο εσωτερικό της χώρας.

Το μεγαλύτερο μέρος της αρχιτεκτονικής του Μαυροβουνίου είναι βυζαντινό, λατινικό ή βενετσιάνικο (γοτθική, ρωμανική, μπαρόκ) και οθωμανικό.

Αρχαίο Κότορ
------------

Οι τέσσερις αιώνες της ενετικής κυριαρχίας έχουν δώσει στην πόλη Κότορ μια τυπική βενετσιάνικη αρχιτεκτονική, που συνέβαλε στο να γίνει το ιστορικό κέντρο της ένα μνημείο παγκόσμιας πολιτιστικής κληρονομιάς της ΟΥΝΕΣΚΟ.

Το ενετικό σύστημα οχύρωσης του Κότορ (που οι Ενετοί ονόμαζαν "Κάταρο"), το οποίο το προστατεύει από τη θάλασσα, είναι στην πραγματικότητα ένα τείχος μήκους 4,5 χιλιομέτρων, ύψους 20 μέτρων και πλάτους 15 μέτρων, και θεωρείται ως ένα από τα παγκόσμια ιστορικά αξιοθέατα από την ΟΥΝΕΣΚΟ.

Η μορφή των προμαχώνων πήρε το τελικό της σχήμα τον 18ο αιώνα. Η παλαιότερη πύλη της πόλης, είναι η πύλη του Νότου που κατασκευάστηκε εν μέρει τον 9ο αιώνα. Η πύλη του "Βορρά" και η "Κύρια" πύλη χτίστηκαν σε αναγεννησιακό στυλ κατά το πρώτο μισό του 16ου αιώνα. Το πιο αντιπροσωπευτικό μνημείο ρωμαϊκής αρχιτεκτονικής στην Αδριατική είναι ο μεγαλοπρεπής καθεδρικός ναός του Αγίου Τρύφωνα, που κατασκευάστηκε το 1166 πάνω στα ερείπια ενός πρώην ναού του 9ου αιώνα. Στο ναό υπάρχουν τοιχογραφίες του 14ου αιώνα και ένα πολύτιμο θησαυροφυλάκιο με εγχώρια και βενετσιάνικα χρυσά έργα, που χρονολογούνται από τον 14ο έως τον 20ο αιώνα.

Παραπομπές
----------

1. ↑  «Archived copy». Αρχειοθετήθηκε από το πρωτότυπο στις 4 Σεπτεμβρίου 2011. Ανακτήθηκε στις 17 Ιουλίου 2011.  St. Tryphon'c Cathedral
2. ↑
3. ↑
4. ↑
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 10 Αυγούστου 2020. Ανακτήθηκε στις 16 Απριλίου 2020.
6. ↑  «Natural and Culturo-Historical Region of Kotor». Unesco World Heritage Convention. Ανακτήθηκε στις 8 Δεκεμβρίου 2010.
7. ↑
8. ↑
9. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Σεπτεμβρίου 2011. Ανακτήθηκε στις 16 Απριλίου 2020.
10. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Απριλίου 2021. Ανακτήθηκε στις 16 Απριλίου 2020.
11. ↑
Το **Ολντ Φερμ** (αγγλικά: *Old Firm*) είναι η συλλογική ονομασία για τους σκωτικούς ποδοσφαιρικούς συλλόγους Σέλτικ και Ρέιντζερς, οι οποίοι εδρεύουν στη Γλασκώβη. Η προέλευση του όρου είναι ασαφής, αλλά μπορεί να προέρχονται από το πρώτο παιχνίδι που διεξήχθη μεταξύ των δύο συλλόγων, στο οποίο οι σχολιαστές αναφέρονται στις ομάδες ως *like two old, firm friends* (σαν δυο παλιοί, σταθεροί φίλοι), και αντιπροσωπεύει τα εμπορικά οφέλη της αντιπαλότητας μεταξύ των δύο συλλόγων. Η ονομασία μπορεί επίσης να υποδηλώνει το γεγονός ότι οι δύο σύλλογοι είναι μεταξύ των 11 ιδρυτικών συλλόγων της Σκωτικής Φούτμπολ Λιγκ, η οποία συστάθηκε το 1890. Η αντιπαλότητα μεταξύ των δύο συλλόγων είναι βαθιά ριζωμένη στο σκωτικό πολιτισμό και έχει συμβάλει στην πολιτική, κοινωνική και θρησκευτική διαίρεση στη Σκωτία, αλλά και πέρα ​​από αυτήν, ιδίως στη γειτονική Βόρεια Ιρλανδία. Ως αποτέλεσμα, η αναμέτρηση παρουσιάζει διαρκή ένταση.

Οι σύλλογοι έχουν μεγάλο αριθμό υποστηρικτών γύρω από Γλασκόβη, αλλά και συλλόγων φιλάθλων στις περισσότερες πόλεις σε όλη τη Σκωτία και τη Βόρεια Ιρλανδία και σε πολλές πόλεις σε όλο τον κόσμο. Η παρουσία της Ρέιντζερς και της Σέλτικ εκτιμάται ότι είναι αξίας £120 εκατομμυρίων στην οικονομία της Σκωτίας.

Παραπομπές
----------

1. ↑  «Scottish League Cup final: Celtic 7 Rangers 1, Saturday, October 19, 1957». *Daily Record* (Trinity Mirror). 11 February 2009.. Ανακτήθηκε στις 1 February 2015.
2. ↑  Νίκη της Ρέιντζερς στο «Ολντ Φερμ»
3. ↑  Η Ρέιντζερς νικήτρια του "Ολντ Φερμ" enet.gr
4. ↑  Ο... Ρέιντζερ Καφές και άλλοι ελληνικοί ξενιτεμοί[*νεκρός σύνδεσμος*] sentragoal.gr
5. ↑  Murray, William J. (1984) The Old Firm: sectarianism, sport, and society in Scotland; Edinburgh: J. Donald Publishers; Atlantic Highlands, N.J. ISBN 0-85976-121-5
6. ↑  Walker, Graham and Alan Bairner. (2005) Popular Culture in Scotland and Ireland, 1800-2000: Sport, Politics, and Religion. Ireland and Scotland: Culture and Society, 1700-2000: Four Courts Press; Dublin. ISBN 978-1851828753
7. ↑  «Rivalries: Celtic vs Rangers. Old Firm's enduring appeal». FIFA. Αρχειοθετήθηκε από το πρωτότυπο στις 25 Ιουλίου 2015. Ανακτήθηκε στις 1 Φεβρουαρίου 2015.
8. ↑  «Old Firm on the ball for economy». *BBC* (BBC News). 29 June 2005.. Ανακτήθηκε στις 29 June 2005.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ολντ Φερμ** |

* Αποτελέσματα του ντέρμπι Αρχειοθετήθηκε 2007-10-01 στο Wayback Machine. στη Soccerbase


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Old Firm  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η φλουμαζενίλη (εμπορικό σκεύασμα: Anaxate) είναι ανταγωνιστής του GABA υποδοχέα και μπορεί να αντιστρέψει γρήγορα τις επιδράσεις των βενζοδιαζεπινών. Προορίζεται μόνο για ενδοφλέβια (IV) χορήγηση και χρησιμοποιείται ως αντίδοτο στις δράσεις των βενζοδιαζεπινών και ως υποβοηθητικό σε δηλητηρίαση από αυτές. Η έναρξη της δράσης είναι γρήγορη αλλά έχει μικρή διάρκεια με χρόνο ημίσειας ζωής περίπου 1 ώρα και γι αυτό μπορεί να είναι απαραίτητη η συχνή χορήγηση ώστε να διατηρηθεί η αντιστροφή μιας μακράς δράσης βενζοδιαζεπίνης.

Παρόλο που η φλουμαζενίλη μόνη της δεν προκαλεί σοβαρές ανεπιθύμητες ενέργειες σε υγιή άτομα, σε εξαρτημένα από βενζοδιαζεπίνες μπορεί να προκαλέσει συμπτώματα στέρησης (τρόμο, επιληπτικές κρίσεις, άγχος, καρδιακές αρρυθμίες).
Ο **Χάγκινς (Huggins)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Βρετανού πρωτοπόρου της Αστροφυσικής Ουίλιαμ Χάγκινς, όπως και οι κρατήρες Χάγκινς στη Σελήνη και στον Άρη.

Φυσικά χαρακτηριστικά
---------------------

Ο φασματικός τύπος του Χάγκινς είναι **S** (λιθώδης). Ο Χάγκινς περιστρέφεται γύρω από τον εαυτό του μία φορά κάθε 9 ώρες και 24 λεπτά (Mazzone 2012).

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2634 Τζέιμς Μπράντλεϋ | 2635 Χάγκινς | 2636 Λάσελ |
Το **βοιωτικό κράνος** ήταν ιδιόμορφος τύπος πολεμικού εξαρτήματος που γνώρισε μεγάλη διάδοση τον 4ο και τον 3ο αι. π.Χ.

Το χρησιμοποιούσαν κυρίως οι αρχαίοι Έλληνες ιππείς. Ο Ξενοφών συνιστά τη χρήση του βοιωτικού κράνους λόγω του ευρέος οπτικού πεδίου που επιτρέπει στον πολεμιστή, ιδίως την ώρα της μάχης. Στο πεζικό δεν ήταν πολύ διαδεδομένο, εκτός από τους Βοιωτούς που το φορούσαν και από τους οποίους πήρε και το όνομά του.

Το κράνος είναι κατασκευασμένο από μπρούντζο και θυμίζει καπέλο με ανασηκωμένο περίγυρο. Εικόνες της ελληνιστικής εποχής δείχνουν πως τα κράνη αυτά ήταν βαμμένα με χρώματα, είχαν εγχάρακτες διακοσμήσεις και ήταν διακοσμημένα με αλογοουρές. Εικόνες βρίσκουμε επίσης σε νομίσματα του βασιλιά της Βακτρίας Ερμαίου.

* Βοιωτικό κράνος, 4ος αιώνας π.Χ.Βοιωτικό κράνος, 4ος αιώνας π.Χ.
* Θεσσαλός ιππέας από την Σαρκοφάγο του Αλέξανδρου που φέρει βοιωτικό κράνοςΘεσσαλός ιππέας από την Σαρκοφάγο του Αλέξανδρου που φέρει βοιωτικό κράνος

Δείτε επίσης
------------

* Κορινθιακό κράνος
* Χαλκιδικό κράνος
* Αττικό κράνος
* Περικεφαλαία

Παραπομπές
----------
Ένας αγρότης χρησιμοποιεί την τσάπα για να διώξει τα ζιζάνια σε έναν λαχανόκηπο.
Η **τσάπα** είναι ένα αρχαίο και ευέλικτο εργαλείο χειρός και κηπουρικής που χρησιμοποιείται για την διαμόρφωση του εδάφους, την αφαίρεση των ζιζανίων, τον καθαρισμό του εδάφους και την συγκομιδή των ριζών. Η διαμόρφωση του εδάφους περιλαμβάνει την συσσώρευση εδάφους γύρω από την βάση των φυτών, το σκάψιμο των στενών αυλακιών και τα ρηχά χαρακώματα για την φύτεση σπόρων ή βολβών. Το βοτάνισμα με μια τσάπα περιλαμβάνει την ανατάραξη της επιφάνειας του εδάφους ή την κοπή του φυλλώματος από τις ρίζες και τον καθαρισμό του εδάφους από παλιές ρίζες και υπολείμματα των καλλιεργειών. Η τσάπα για το σκάψιμο του εδάφους χρησιμοποιείται για την συγκομιδή ριζικών καλλιεργειών όπως οι πατάτες.

Παραπομπές
----------

1. ↑  «How to use a Grub Hoe {{!}} Proper grip and action». *Easy Digging Tools* (στα Αγγλικά). Ανακτήθηκε στις 24 Μαΐου 2021.
2. ↑  Deppe, Carol (5 Οκτωβρίου 2010). *The Resilient Gardener: Food Production and Self-Reliance in Uncertain Times*. Chelsea Green Publishing. ISBN 978-1-60358-315-2.

Περαιτέρω μελέτη
----------------

* Evans, Chris, "The Plantation Hoe: The Rise and Fall of an Atlantic Commodity, 1650–1850," *William and Mary Quarterly,* (2012) 69#1 pp 71–100.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τσάπα** |

* "Scuffle hoe" or "Dutch hoe" as defined by Memidex/WordWeb dictionary/thesaurus Αρχειοθετήθηκε 2020-01-12 στο Wayback Machine.
* Photographs of horse hoes at Scales And Rural Museum Αρχειοθετήθηκε 2016-06-07 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85061359
* GND: 4602384-7
* NDL: 00567079

 |

 |
Το **φαράγγι του Βυρού** είναι ένα από τα φαράγγια της Πελοποννήσου. Βρίσκεται στο όρος Ταΰγετος και έχει συνολικό μήκος 19 χιλιόμετρα. Πέρα από τη φυσική του ομορφιά, ξεχωρίζει και λόγω της ιστορικής του σημασίας, καθώς κατά μήκος του διερχόταν η αρχαία *Βασιλική Οδός* που ένωνε την αρχαία Σπάρτη με το λιμάνι της Καρδαμύλης.

Θέση
----

Το φαράγγι του Βυρού βρίσκεται στη δυτική πλευρά του Ταΰγετου, στην μεσσηνιακή Μάνη. Έχει συνολικό μήκος 19 χιλιόμετρα. Ξεκινά από τον Άγιο Παντελεήμονα και περνώντας από το Δάσος Βασιλικής κατευθύνεται προς τη θάλασσα. Στην έξοδο του φαραγγιού βρίσκονται τα χωριά Τσέρια και Εξωχώρι. Το ψηλότερο σημείο του φαραγγιού βρίσκεται σε υψόμετρο 1400 μέτρων.

Ιστορία
-------

Το φαράγγι του Βυρού
Πιστεύεται ότι κατά την αρχαιότητα, κατά μήκος του φαραγγιού διερχόταν η αρχαία *Βασιλική Οδός*, η οποία ένωνε την αρχαία Σπάρτη με το λιμάνι της Καρδαμύλης στον Μεσσηνιακό κόλπο. Οι Σπαρτιάτες χρησιμοποίησαν ευρέως τη Βασιλική Οδό όταν, εκτός από την Καρδαμύλη, όλα τα κοντινά στη Λακεδαιμονία λιμάνια αποσπάστηκαν από την κυριαρχία τους. Κατά τη διάρκεια των Μεσσηνιακών πολέμων, ο Αριστομένης διέσχισε τον Ταΰγετο από τον ίδιο δρόμο προκειμένου να εισβάλει στην πεδιάδα του Ευρώτα.

Σύμφωνα με το μύθο ο Πύρρος, γιος του Αχιλλέα, διέσχισε το φαράγγι του Βυρού για να φτάσει στην αρχαία Σπάρτη και να παντρευτεί την όμορφη Ερμιόνη, κόρη του Μενελάου και της Ωραίας Ελένης.

Στα χρόνια του μεσαίωνα, οι κάτοικοι της περιοχής δημιούργησαν σε σπηλιές ή απόκρημνα σημεία του φαραγγιού ειδικά πέτρινα παρατηρητήρια, γνωστά και ως *βίγλες*. Τα παρατηρητήρια αυτά είχαν ως βασικό σκοπό την προστασία των κατοίκων από τις συχνές επιδρομές των πειρατών. Ήταν κατασκευασμένα έτσι ώστε να εξασφαλίζεται η οπτική μετάδοση από το ένα στο άλλο ενός μηνύματος για κάποια πιθανή επιδρομή.

Τα παρατηρητήρια αυτά χρησιμοποιήθηκαν και κατά τη διάρκεια της τουρκοκρατίας και του Β' Παγκοσμίου Πολέμου, ως καταφύγια για τους εκάστοτε κυνηγημένους. Στις μέρες μας, απομεινάρια από την Βασιλική οδό και τα λίθινα παρατηρητήρια εντοπίζονται σε διάφορα σημεία του φαραγγιού.

Από τη χρήση της κοίτης του Ποταμού (Βασσιλική Υδάτινη οδός- Βασσιλική υδροδός- Βυρός) ,εξ άλλου, πιθανολογείται ότι πήρε και ο ποταμός το όνομα: Βυρός.

Οικολογία
---------

Οι πλαγιές του Ταΰγετου κατά μήκος του φαραγγιού είναι γεμάτες από δάση μαυρόπευκου και κεφαλληνιακής ελάτης. Ανάμεσα τους εντοπίζονται και άλλα είδη δέντρων, όπως κέδροι, κυπαρίσσια και καρυδιές.

Δείτε επίσης
------------

* Το φαράγγι της Κλεισούρας

Εξωτερικοί σύνδεσμοι
--------------------

* Ερασιτεχνική ιστοσελίδα του Γιάννη Κοφινά με πληροφορίες και φωτογραφίες σχετικά με την πεζοπορική διάσχιση του φαραγγιού
* Τμήμα της ιστοσελίδας του Δήμου Λεύκτρου αφιερωμένη στο φαράγγι του Βυρού
Η **Χαθώρ (Hathor)** είναι ένας μικρός αστεροειδής Ατών, που περνά από τις τροχιές της Γης και της Αφροδίτης και έχει απόλυτο μέγεθος (όπως ορίζεται για το Ηλιακό Σύστημα) 19,2. Ανακαλύφθηκε το 1976 από τον Αμερικανό αστρονόμο Τσαρλς Κόουαλ, που παρατηρούσε από το Αστεροσκοπείο του Πάλομαρ, και πήρε το όνομά του από την Άθωρ, όπως και ο πολύ μεγαλύτερος αστεροειδής της Κύριας Ζώνης 161 Άθωρ, με τον οποίο δεν πρέπει να συγχέεται. Η ονομασία για την 2340 Χαθώρ προτάθηκε από την Έλινορ Χέλιν, η οποία την ανακάλυψε ανεξάρτητα και πραγματοποίησε κρίσιμες παρατηρήσεις για τον καθορισμό της τροχιάς της το 1981.

Κατά τον 21ο αιώνα σημειώθηκαν ή θα σημειωθούν συνολικά 17 προσεγγίσεις της Χαθώρ στη Γη σε αποστάσεις μικρότερες των 30 εκατομμυρίων χιλιομέτρων.

Φυσικά χαρακτηριστικά
---------------------

Η μέση διάμετρος της Χαθώρ εκτιμάται σε 300 μέτρα περίπου, τιμή βασισμένη σε εκτιμώμενο μέσο άλβεδο 0,15. Ο φασματικός τύπος της είναι **CSU** (κατά Tholen) ή **Sq** (κατά SMASSII). Είναι άγνωστο αν και με ποια περίοδο περιστρέφεται η Χαθώρ γύρω από τον εαυτό της.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 2339 Ανακρέων | 2340 Χαθώρ | 2341 Αολούτα |
Το φαράγγι του Μυλωνά στον Άγιο Ιωάννη Ιεράπετρας το καλοκαίριΤο φαράγγι του Μυλωνά στον Άγιο Ιωάννη Ιεράπετρας το καλοκαίρι
Μέσα στον καταρράκτη του Μυλωνά την άνοιξη
Το φαράγγι του Μυλωνά βρίσκεται στην Κοινότητα Αγίου Ιωάννου (Αη-Γιάννη) Ιεράπετρας και καταλήγει κοντά στην παραλία Κακιά Σκάλα ανάμεσα στους οικισμούς Κουτσουνάρι και Φέρμα. Απέχει από την Ιεράπετρα 10-15 λεπτά με το αυτοκίνητο και συμπεριλαμβάνει ένα εντυπωσιακό καταρράκτη. 
Για να φτάσει κανείς στον καταρράκτη υπάρχουν δύο μονοπάτια, ένα πολύ εύκολο και ένα πολύ δύσκολο.

Το εύκολο μονοπάτι διαρκεί μόνο 20 λεπτά και ο δρόμος είναι βατός καθώς υπάρχει ένα τσιμεντένιο μονοπάτι, το οποίο είναι χτισμένο πρόσφατα. Οι ταμπέλες για την πορεία του μονοπατιού είναι ευκρινέστατες.
Το δύσκολο μονοπάτι, μπορεί να διαρκέσει μέχρι και 2 ώρες. Για να διασχίσει κάποιος αυτό το μονοπάτι, πρέπει να περάσει μέσα από τον ποταμό και σε κάποια σημεία ίσως χρειαστεί να σκαρφαλώσει στα βράχια. Στα δεξιά του μονοπατιού υπάρχει το εύκολο μονοπάτι, οπότε είναι εύκολο να αλλάξει δρόμο αν χρειαστεί.

Όποιο από τα δύο μονοπάτια και αν διαλέξει, η διαδρομή θα καταλήξει στους, 40 μέτρων, καταρράκτες του Μυλωνά. Η καλύτερη εποχή για να διασχίσει κανείς το συγκεκριμένο φαράγγι είναι το χειμώνα ή νωρίς την άνοιξη, ώστε να υπάρχουν πολλά νερά, κάτι που δείχνει το τοπίο μαγευτικό. Ωστόσο, εάν κάποιος διαλέξει τον δύσκολο δρόμο, θα πρέπει να πάει εποχή που δεν υπάρχουν πολλές βροχοπτώσεις, καθώς αν βρέχει, το μονοπάτι γίνεται επικίνδυνο.

Τα νερά από τον ποταμό του φαραγγιού καταλήγουν στη θάλασσα της Κακιάς Σκάλας. Σύμφωνα με τον κ.Νικήτα Λαμπράκη, πρόεδρο του τοπικού Συμβουλίου του Αγίου Ιωάννη, τα νερά αυτά, με μέτριες βροχοπτώσεις, φτάνουν ετησίως τα 4,5 εκατομμύρια κυβικά μέτρα νερού. Παράλληλα με το ποτάμι και μέσα στο δάσος υπάρχουν οι τσιμεντένιοι καταπότες, οι οποίοι κατασκευάστηκαν από Αγιαννιώτες και χρονολογούνται από το 1960-1965. Οι "νευράλακες αυτοί κάποτε χρησιμοποιούνταν για να μεταφέρουν το νερό από τους καταρράκτες στο Κουτσουνάρι για αρδευτικούς σκοπούς.

Αναφορές
--------

1. ↑  Ierapetramyguide Blog (2011), Ο καταρράκτης και το φαράγγι του Μυλωνά στον Άϊ Γιάννη Ιεράπετρας
2. ↑  «my-crete Blog». Αρχειοθετήθηκε από το πρωτότυπο στις 5 Δεκεμβρίου 2008. Ανακτήθηκε στις 28 Μαρτίου 2012.
Συντεταγμένες: 35°14′46.30″N 23°59′23.08″E﻿ / ﻿35.2461944°N 23.9897444°E﻿ / 35.2461944; 23.9897444

Το ***Φαράγγι του Ελυγιά*** βρίσκεται στο νοτιοδυτικό τμήμα της Κρήτης, το νομό Χανίων και συγκεκριμένα το δήμο Σφακίων. Διασχίζει κάθετα το νησί, παράλληλα με το φαράγγι της Σαμαριάς.

Η διαδρομή διέλευσής του ξεκινά από το οροπέδιο του Ομαλού, για να συνεχίζει μέσω του ορειβατικού καταφυγίου *Καλλέργη* των Λευκών ορέων, της κορυφής *Μελινταού* σε υψόμετρο 2.133 μέτρων και της τοποθεσίας *Ποταμός*, συνολικής πεζοπορίας 6 ωρών. Μέσω κατακόρυφης καθόδου 10 μέτρων προσεγγίζεται ο πυθμένας του φαραγγιού, το οποίο απολήγει στην παραλία *Άγιος Παύλος* του Λιβυκού πελάγους κατόπιν ίσου περίπου χρόνου. Συνηθέστερα, οι αντίστοιχες οργανωμένες εξορμήσεις του Ελληνικού Ορειβατικού Συλλόγου (ΕΟΣ) Χανίων συνδυάζονται με ενδιάμεση διανυκτέρευση στου *Καλλέργη*.

Το μισό τμήμα του φαραγγιού έως την ακτή, είναι προσβάσιμο με αφετηρία επίσης το χωριό Άγιος Ιωάννης κοντά στην Ανώπολη Σφακίων (92 χιλιόμετρα από τα Χανιά). Για την τοποθεσία *Κορμοκόπος* απαιτείται πεζοπορία μίας ώρας και μέχρι τον *Άγιο Παύλο* επιπλέον 2,5.

Παραπομπές
----------

1. ↑  Φαράγγι Ελυγιάς 14-15/05/2011 Αρχειοθετήθηκε 2016-03-05 στο Wayback Machine. Ελληνικός Ορειβατικός Σύλλογος (ΕΟΣ) Χανίων

Εξωτερικοί σύνδεσμοι
--------------------

* Φαράγγι Ελυγιάς, cretanbeaches.com
* Φαράγγι Ελυγιά, xania.eu
* Φαράγγι Ελυγιά, xania.net
Λαχανοσαλάτα με σάλτσα.
Η **λαχανοσαλάτα με σάλτσα** (***coleslaw***, προφέρεται «**κόλσλο**», ή μερικές φορές απλώς *slaw* («σλο») σε ορισμένες αμερικανικές διαλέκτους) είναι σαλάτα που αποτελείται κυρίως από κομμένο ωμό λάχανο και επίσης ψιλοκομμένα καρότα.

Τύποι
-----

Υπάρχουν διαφορετικές συνταγές για την παρασκευή της σαλάτας, με την προσθήκη άλλων υλικών, όπως πιπεριά, κρεμμύδι, τριμμένο τυρί, ανανάς ή μήλο. Για το γαρνίρισμα προστίθεται λάδι, σάλτσα και ξίδι. Σε τυποποιημένη συσκευασία περιέχει και μαγιονέζα. Σε κάποιες συνταγές προστίθεται και μουστάρδα. Ένας τύπος τέτοιας σαλάτας στη Βόρεια Καρολίνα ονομάζεται *barbecue slaw* ή  *red slaw* και περιλαμβάνει κέτσαπ και ξίδι αντί μαγιονέζας.

Μια ακόμα παραλλαγή είναι το *broccoli slaw*, για την παρασκευή του οποίου χρησιμοποιείται ψιλοκομμένο μπρόκολο (ωμό) αντί για λάχανο. Το λάχανο μπορεί να είναι ψιλοκομμένο, κομμένο σε φέτες ή σε μικρά τετράγωνα.

Η εν λόγω σαλάτα συνοδεύει φαγητά με ψητό κρέας, όπως μπάρμπεκιου και τηγανιτές πατάτες, καθώς επίσης και τηγανιτό κοτόπουλο. Είναι επίσης ένα κοινό συστατικό στα σάντουιτς, στα χάμπουργκερ και στα χοτ ντογκς, μαζί με καυτερή πιπεριά (τσίλι) και καυτερή μουστάρδα.

Ιστορία και ετυμολογία
----------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **kool**  |

Ο όρος «*coleslaw*» προήλθε τον 20ό αιώνα ως μερική μετάφραση του ολλανδικού *koolsla*, βραχυγραφία για το *koolsalade*, που σημαίνει «λαχανοσαλάτα».

Παραπομπές
----------

1. ↑  ABC News, (05-06-2009)Lexington Red Slaw Αρχειοθετήθηκε 2011-06-29 στο Wayback Machine."
WLS-TV/DT Chicago, IL. Accessed 24-06-2009.
2. ↑  Perelman, Deb. (08-08-2007) "Coleslaw: You Could Be a Star". *NPR*, Accessed 24-06-2009

Εξωτερικοί σύνδεσμοι
--------------------

* Φτιάχνοντας λαχανοσαλάτα με σάλτσα
* Συνταγή για σαλάτα coleslaw

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λαχανοσαλάτα με σάλτσα** |
Το Φαράγγι της Αγίας Ειρήνης.
Στη ∆υτική πλευρά των Λευκών Ορέων, στην Επαρχία Σελίνου (Δήμος Ανατολικού Σελίνου) του Νοµού Χανίων βρίσκεται το μοναδικό σε οµορφιά και βλάστηση Φαράγγι της Αγίας Ειρήνης. Το φαράγγι έχει πάρει το όνομά του από το ομώνυμο χωριό που βρίσκεται κοντά στη βόρεια είσοδό του. Το φαράγγι αποτελεί τµήµα του Ευρωπαϊκού μονοπατιού Ε4, έχει µήκος 7,5 χιλιόμετρα και η διάβαση του διαρκεί περίπου τρεις ώρες. Η Νότια είσοδος απέχει 5 χιλιόµετρα από το παραθαλάσσιο χωριό της Σούγιας. Αποτελεί τµήµα της περιοχής NATURA 2000 µε Κωδικό GR 4340008 και έχει επίσης χαρακτηριστεί ως Καταφύγιο Άγριας Ζωής από το Υπουργείο Γεωργίας. Το φαράγγι αποτελεί τµήµα του βιοτόπου του Κρητικού Αίγαγρου και χαρακτηρίζεται από ποικίλα µικροπεριβάλλοντα που αποτελούν καταφύγιο και ενδιαίτηµα για πολλά είδη πανίδας. Χαρακτηριστικός είναι και ο πλούτος της δασικής βλάστησης τόσο από άποψη δένδρων (Κυπαρίσσι, Τραχεία πεύκη, Σφενδάµι , Πλάτανος, Πουρνάρι, Αριά) αλλά και των θάµνων, φρυγάνων καθώς και των αρωµατικών φυτών µε κυριότερο τον δίκταμο.

Η σπουδαιότητα όµως του φαραγγιού δεν περιορίζεται στην υψηλή του βιοποικιλότητα ή στην αισθητική του αξία αλλά και στην ιστορική και πολιτιστική του ταυτότητα. Στη θέση «Πολλά Σπιτάκια» µέσα στο Φαράγγι κατέφευγαν οι επαναστάτες την εποχή της Τουρκοκρατίας και από εκεί ξεκινά και το µονοπάτι της «Φυγού» που ήταν και η έξοδος διαφυγής από το Φαράγγι προς την περιοχή του Οµαλού. Στην περιοχή βρίσκεται η βυζαντινή εκκλησία του Χριστού (1358µ.Χ.) και ο ερειπωµένος ναός του Αγ. Γεωργίου(1460 µ.Χ.). Νοτιότερα υπάρχουν οι αρχαίες πόλεις της Ελύρου, της Υρτακίνας της Συίας, της Λισσού και της Ποικιλασσού. Το Αγιερηνιώτικο φαράγγι είναι το δεύτερο σε επισκεψιµότητα φαράγγι του Νοµού Χανίων µετά την Σαµαριά. Χαρακτηριστικό επίσης είναι ότι είναι επισκέψιµο για µεγαλύτερη χρονική περίοδο (σε σχέση µε την Σαµαριά) και ότι αποτελεί έναν αναπτυσσόµενο φυσικό πόρο.
Ο **Σταμάτης Κάρμαντζης** είναι Έλληνας πολιτικός, νυν Δήμαρχος Χίου και πρώην Βουλευτής.

Βιογραφικά Στοιχεία
-------------------

Γεννήθηκε στις Καρυές Χίου το 1954. Απόφοιτησε από το εξατάξιο Γυμνάσιο Αρρένων Χίου το 1974.

Εργάστηκε ως Αξιωματικός του Εμπορικού Ναυτικού μέχρι το 1978. Στην συνεχεία, αποφοιτώντας από τη Σχολή Αξιωματικών Τεθωρακισμένων υπηρέτησε επί 28 μήνες ως Έφεδρος Ανθυπίλαρχος στον Ελληνικό Στρατό. Το 1981 κατόπιν εξετάσεων στο Υπουργείο Δικαιοσύνης διορίζεται ως πρώτος επιτυχών με βαθμό άριστα Δικαστικός Επιμελητής στο Πρωτοδικείο Χίου. Είναι Πτυχιούχος Βυζαντινής Μουσικής, από το Εθνικό Ωδείο Αθηνών.

Είναι παντρεμένος με την Άννα Μπίζα, Προϊσταμένη της Υγειονομικής Μονάδος του Ι.Κ.Α. Χίου και έχουν δύο παιδιά, την Καλλιόπη (Δικηγόρο) και τον Γιώργο (Πολιτικό Μηχανικό).

Το 1990 εκλέγεται πρώτος Δημοτικός Σύμβουλος στον Δήμο Ομηρούπολης. Το 1994, εκλεγμένος Νομαρχιακός Σύμβουλος Νομού Χίου. Το 1998, επανεκλέγεται Νομαρχιακός Σύμβουλος Χίου. Διετέλεσε Αντινομάρχης Χίου από το 1999 έως το 2000 και Πρόεδρος Νομαρχιακού Συμβουλίου Χίου από το 2000 έως το 2002.

Διετέλεσε Πρόεδρος της Νομαρχιακής Διοικούσας Επιτροπής της Νέας Δημοκρατίας του Νομού Χίου από το 2007 έως το 2010.

Στις 7 Νοεμβρίου 2010 εκλέχθηκε πρώτος σε σταυρούς Περιφερειακός Σύμβουλος σε όλη την Περιφέρεια Βορείου Αιγαίου, με τον συνδυασμό του Παύλου Βογιατζή. 

Στις Βουλευτικές εκλογές Μαΐου 2012, συμμετείχε στο τοπικό ψηφοδέλτιο της Νέας Δημοκρατίας της Εκλογικής περιφέρειας Χίου, λαμβάνοντας 3.384 σταυρούς προτίμησης, χωρίς να εκλέγεται. Ορκίστηκε βουλευτής Χίου με τη Νέα Δημοκρατία στις 5 Μαΐου 2014 αντικαθιστώντας τον παραιτηθέντα Κωνσταντίνο Μουσουρούλη και στις 29 Αυγούστου 2014 παραιτήθηκε από το αξίωμα.

Στις Αυτοδιοικητικές εκλογές 2014, εξελέγη Αντιπεριφερειάρχης Χίου, με τον συνδυασμό της Χριστιάνας Καλογήρου.

Τον Απρίλιο του 2016 διεγράφη από τη Νέα Δημοκρατία, καθώς δήλωσε μεταξύ άλλων ότι «καλός Τούρκος είναι ο νεκρός Τούρκος» .

Στις Αυτοδιοικητικές εκλογές 2019, εξελέγη Δήμαρχος Χίου, ενώ στις Εκλογές του 2023 δεν κατάφερε να επανεκλεγεί Δήμαρχος.

Παραπομπές
----------

1. ↑  «Κοινοβουλευτική Θητεία Βουλευτών Από Τη Μεταπολίτευση Ως Σήμερα - Κάρμαντζης Σταμάτης». Ανακτήθηκε στις 5 Σεπτεμβρίου 2019.
2. ↑  «Διεγράφη από τη ΝΔ ο αντιπεριφερειάρχης Χίου». Ανακτήθηκε στις 5 Σεπτεμβρίου 2019.
3. ↑  «Δημοτικές εκλογές 2019 – Δήμος Χίου». Ανακτήθηκε στις 5 Σεπτεμβρίου 2019.
Σοκότριοι άνδρες
Οι **Σοκότριοι** είναι σημιτική εθνοτική ομάδα γηγενής της νήσου Σοκότρα στον Κόλπο του Άντεν. Κατοικούν κυρίως στο Αρχιπέλαγος της Σοκότρας, στο νησί Σοκότρα και στα διαμερίσματα Αμπντ αλ Κούρι, Ντάρσα και Σάμχα του κυβερνείου Αμανάτ Αλ Ασίμα της Υεμένης. Σύμφωνα με το Ethnologue, υπολογίζεται ότι υπάρχουν 71.400 Σοκότριοι. Από την τελευταία απογραφή της Σοκότρας του 1990, αριθμούσαν περίπου 57.000 άτομα.

Οι περισσότεροι Σοκότριοι είναι Σουνίτες Μουσουλμάνοι. Ιστορικά, οι Σοκότριοι ήταν Νεστοριανοί Χριστιανοί, από τον εκχριστιανισμό του νησιού μέχρι τον 15ο αιώνα, όταν το νησί καταλήφθηκε από το Σουλτανάτο Μάχρα το 1480. Αυτό οδήγησε στον αργό εξισλαμισμό των Σοκότρων.

Ομιλούν τη σοκοτρική γλώσσα, μια σημιτική γλώσσα της αφροασιατικής οικογένειας. Η Σοκοτρική 
(επίσης γνωστή ως σοκότρι, σακάτρι και σουκούτρι), ανήκει στις σύγχρονες νοτιοαραβικές γλώσσες που είναι πιο κοντά στις αιθιοπικές σημιτικές γλώσσες παρά στα αραβικά (κεντρικές σημιτικές γλώσσες). Παρά τις ιστορικές επαφές με την αραβική γλώσσα, δεν υπάρχει αμοιβαία κατανόηση μεταξύ των φυσικών ομιλητών των σύγχρονων νοτιοαραβικών γλωσσών και των φυσικών ομιλητών της αραβικής γλώσσας. Επιπλέον, δεν υπάρχει αμοιβαία κατανόηση αναμεταξύ των ίδιων των ομιλητών των σύγχρονων νοτιοαραβικών γλωσσών, και η σοκοτρική γλώσσα ομιλείται μόνο στο νησί της Σοκότρας.

Έκταση των σύγχρονων νοτιοαραβικών γλωσσών, με τα σοκοτρικά σε κόκκινο χρώμα
Τα σοκοτρικά συχνά χαρακτηρίζονται λανθασμένα ως αραβικά, αλλά ταξινομούνται επίσημα ως αφροασιατική, σημιτική, νοτιοσημιτική και νοτιοαραβική γλώσσα.

Παραπομπές
----------

1. 1 2 3  «Soqotri». Ethnologue. Ανακτήθηκε στις 19 Μαΐου 2017.
2. ↑  Loimeier 2013, σελ. 181.
3. ↑  Simeone-Senelle 2003, σελ. 2.
4. ↑  «Soqotri». *Ethnologue*.. Ανακτήθηκε στις 2017-05-04.
O **Κινηματογράφος της Αργεντινής** (ισπαν.: *Cine de Argentina*) αναφέρεται στην κινηματογραφική βιομηχανία με έδρα την Αργεντινή. Ο αργεντίνικος κινηματογράφος περιλαμβάνει την τέχνη του κινηματογράφου και των δημιουργικών ταινιών που έχουν δημιουργηθεί στη χώρα της Αργεντινής ή από Αργεντινούς κινηματογραφιστές στο εξωτερικό.

Η κινηματογραφική βιομηχανία της Αργεντινής ήταν ιστορικά μία από τις τρεις πιο ανεπτυγμένες στον κινηματογράφο της Λατινικής Αμερικής, μαζί με αυτές που παράγονται στο Μεξικό και τη Βραζιλία. Καθ' όλη τη διάρκεια του 20ου αιώνα, η κινηματογραφική παραγωγή στην Αργεντινή, υποστηριζόμενη από το κράτος και από το έργο μιας μεγάλης λίστας σκηνοθετών και ηθοποιών, έγινε μια από τις μεγαλύτερες κινηματογραφικές βιομηχανίες στον ισπανόφωνο κόσμο.

Η Αργεντινή έχει κερδίσει δεκαοκτώ βραβεία Γκόγια στην Κατηγορία της Καλύτερης Ισπανόφωνης Ξένης Ταινίας , γεγονός που την καθιστά τη χώρα με τα περισσότερα βραβεία. Είναι επίσης η πρώτη χώρα της Λατινικής Αμερικής που κέρδισε βραβείο Όσκαρ, ως αναγνώριση των ταινιών *Επίσημη ιστορία (The Official Story)* (1985) και *Το μυστικό στα μάτια της (The Secret in Their Eyes)* (2009).

Παραπομπές
----------

1. ↑  Carl J. Mora, "Mexican cinema: reflections of a society, 1896–1980[*νεκρός σύνδεσμος*]" (1982) (ISBN 0520043049)
2. ↑  Argentina – Cultura – Cine Αρχειοθετήθηκε 16 December 2008 στο Wayback Machine. (Spanish) by Argentina.ar Αρχειοθετήθηκε 25 December 2015 στο Wayback Machine. 16 October 2011
3. ↑  «Argentina Industry Crisis: Local Biz Fearful Ahead Of "Devastating" Reforms; Almodóvar, Iñárritu, Justine Triet & More Sign Letter Condemning Far Right Leader's Plan To Scrap State Film Funding». Deadline.
4. ↑  «Argentina's Far-Right Leader Scraps Plan To Gut State Film Funding». Deadline.

Εξωτερικοί σύνδεσμοι
--------------------

* Buenos Aires Blues: Five Must-See Argentine Films
* Cineargentino
* Argentine Cinema Awards
* Brief Argentine Cinema History
* Argentine Documentary Cinema Αρχειοθετήθηκε 28 March 2016 στο Wayback Machine.
* Official promotion portal for argentine cinema  (Ισπανικά)
* History of the Argentine independent cinema (Ισπανικά)
* History of the cinema in Argentina at INCAA. (Ισπανικά)

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Το κέρλινγκ στους Χειμερινούς Ολυμπιακούς Αγώνες του 2010 στο Βανκούβερ διεξήχθη στο ολυμπιακό και παραολυμπιακό κέντρο της πόλης από τις 16 ως τις 27 Φεβρουαρίου. Εφαρμόζεται το ίδιο σύστημα με τους προηγούμενους αγώνες, με 10 ομάδες να παίζουν σε τουρνουά *round robin*, που σημαίνει ότι οι 4 πρώτες χώρες προκρίνονται στα ημιτελικά. Ο τελικός στις γυναίκες διεξήχθη στις 26 Φεβρουαρίου και των ανδρών στις 27 Φεβρουαρίου.

Κριτήρια πρόκρισης
------------------

Οι επιδόσεις των ομάδων στα παγκόσμια πρωταθλήματα των ετών 2007, 2008 και 2009 διαδραμάτισαν πρωταρχικό ρόλο για το ποιες χώρες θα προκριθούν στους Ολυμπιακούς Αγώνες του 2010. Με τον ίδιο τρόπο κατανεμήθηκαν και οι βαθμοί. Οι πρώτες 9 χώρες (με εξαίρεση τον Καναδά) έλαβαν την πρόκριση.

### Πίνακας μεταλλίων

|  Θέση  | Χώρα | Χρυσά | Αργυρά | Χάλκινα | Σύνολο |
| --- | --- | --- | --- | --- | --- |
| 1 | Καναδάς Καναδάς | 1 | 1 | 0 | 2 |
| 2 |  Σουηδία | 1 | 0 | 0 | 1 |
| 3 | Νορβηγία Νορβηγία | 0 | 1 | 0 | 1 |
| 4 | Κίνα Κίνα | 0 | 0 | 1 | 1 |
| Ελβετία Ελβετία | 0 | 0 | 1 | 1 |

Χώρες που προκρίθηκαν
---------------------

### Άνδρες

* Καναδάς Καναδάς
* Κίνα Κίνα
* Δανία
* Γαλλία
* Γερμανία

### Γυναίκες

* Καναδάς Καναδάς
* Κίνα Κίνα
* Δανία
* Γερμανία
* Ηνωμένο Βασίλειο Ηνωμένο Βασίλειο

Αποτελέσματα
------------

### Άνδρες

Πλέι οφ
-------

24 Φεβρουαρίου

Ημιτελικοί
----------

25 Φεβρουαρίου 2:00 μ.μ.
**Καναδάς** - Σουηδία 6-3
**Νορβηγία** - Ελβετία 7-5

Μικρός τελικός
--------------

27 Φεβρουαρίου 9:00 π.μ.
**Ελβετία** - Σουηδία 5-4

Τελικός
-------

27 Φεβρουαρίου 3:00 μ.μ.
**Καναδάς** - Νορβηγία 6-3

### Τελική κατάταξη

1. Καναδάς
2. Νορβηγία
3. Ελβετία
4. Σουηδία
5. Ηνωμένο Βασίλειο
6. Γερμανία
7. Γαλλία
8. Κίνα
9. Δανία
10. ΗΠΑ

  

### Γυναίκες

Πλέι οφ
-------

24 Φεβρουαρίου 9:00 π.μ. 2:00 μ.μ. 7:00 μ.μ.

Ημιτελικοί
----------

25 Φεβρουαρίου 9:00 π μ.
**Καναδάς**- Ελβετία 6-5
**Σουηδία**- Κίνα 9-4

Μικρός τελικός
--------------

26 Φεβρουαρίου 9:00 π.μ.
**Κίνα** - Ελβετία 12-6

Τελικός
-------

26 Φεβρουαρίου 3:00 μ.μ.
**Σουηδία** - Καναδάς 7-6

### Τελική κατάταξη

1. Καναδάς
2. Σουηδία
3. Κίνα
4. Ελβετία
5. Δανία
6. Γερμανία
7. Ηνωμένο Βασίλειο
8. Ιαπωνία
9. Ρωσία
10. ΗΠΑ

Εξωτερικοί σύνδεσμοι
--------------------

* Βανκούβερ 2010
* Παγκόσμια Ένωση Κέρλινγκ
* Προκρίσεις και βαθμολογίες Αρχειοθετήθηκε 2008-10-09 στο Wayback Machine.
* Σύστημα πρόκρισης
* Πρόγραμμα

Παραπομπές
----------
Μέρος του Χάρτη του Πόιτινγκερ, με σημειωμένη τη Νίκαια Νιάλια, στην περγαμηνή 12, 1
Η **Νίκαια Νιάλια** (**Nicaea Nialia** στα λατινικά) είναι πόλη η οποία αναφέρεται στον Χάρτη του Πόιτινγκερ, στην περγαμηνή 12.1 του χάρτη της έκδοσης του Κόνραντ Μίλερ (Konrad Miller), 1887/1888. 

Στον χάρτη αυτόν διαφαίνονται δύο εμπορικές οδοί στα νότια του χωριού Catispi (πιθανότατα στην Ατροπατηνή Μηδία ή Αρμενία), οι οποίες σε μήκος 75 μιλίων έχουν κοινούς εμπορικούς σταθμούς. Από εκεί και μετά η μια κατευθύνεται δυτικά στα Τιγρανόκερτα της Αρμενίας, ενώ η άλλη που κατευθύνεται στην Επιφάνεια της Μηδίας (τα Εκβάτανα) καταλήγει στη Νίκαια.

Επιπλέον βιβλιογραφία
---------------------

* pleiades
* Orbis terrarum antiquus, cum thesauro topographico: Continente indices tabularum geographicarum topographicos, eosdem criticos, Christian Tobias Ephraim Reichard, Campe, 1824
* The Hellenistic Settlements in the East from Armenia and Mesopotamia to Bactria and India, Getzel M. Cohen, University of California Press, 2013, σελ. 48
Η **Πολυτέλεια** ήταν αρχαία ελληνική πόλη της Μεσοποταμίας. Η μοναδική αναφορά για την πόλη καθίσταται γνωστή από τον Ρωμαίο ιστορικό Πλίνιο που την τοποθετούσε στην πεδιάδα της βορειοανατολικής Μεσοποταμίας, πολύ πιθανόν κοντά στην Αδιαβηνή επαρχία. Τίποτε άλλο δεν είναι γνωστό για την πόλη αυτή. Άγνωστη η σημερινή της τοποθεσία, ίσως να βρισκόταν στο βορειοανατολικό Ιράκ, κοντά στα σύνορα με την Τουρκία.

Παραπομπές
----------

1. ↑  Πλινίου *Φυσική Ιστορία*, κεφάλαιο 30, παράγραφος 117/8.

Πηγές
-----

* Γιόχαν Γκούσταφ Ντρόιζεν Ιστορία των Επιγόνων του Μεγάλου Αλεξάνδρου, εκδ. ελεύθερη σκέψις.
Η περιοχή της επαρχίας Χουζεστάν του σύγχρονου Ιράν στα νότια της οποίας ρέει ο ποταμός Ηδυφών (σημερινός Τζαραχί)
Η **Σελεύκεια** ήταν ελληνιστική πόλη της Σουσιανής, στις όχθες του ποταμού Ηδυφώντος (σημερινός Τζαραχί), στην νότια περιοχή της επαρχίας Χουζεστάν του σύγχρονου Ιράν.

Κτίστηκε από τον Σέλευκο Α΄ Νικάτορα. Κατά τον Στράβωνα, λεγόταν πριν **Σολόκη** και **Σοδόμη**. Γνωστή από τους βίους των αγίων της ανατολής ως **Μπεθ Σελεύκεια**, υπήρξε η πόλη όπου μαρτύρησαν αρκετοί άγιοι της Ορθόδοξης Εκκλησίας κατά διαταγή του Σαπώρ, ανάμεσά τους και ο επίσκοπος της Σελεύκειας, Ιωάννης. 

Κατά τον Στράβωνα, όταν το 187 π.Χ. ο Αντίοχος Γ΄ επιχείρησε να συλήσει ναό του Βάαλ και οι Πέρσες επιτέθηκαν εναντίον του, ενισχύθηκε το αίσθημα της αποστασίας των τελευταίων από τους Μακεδόνες. Λίγο αργότερα κάποιος Πάρθος βασιλιάς μαθαίνοντας ότι οι πόλεις του Ελάμ είχαν πολλά αναθήματα και θησαυρούς, τις λεηλάτησε. Ανάμεσα σε αυτές ήταν και η μεγάλη πόλη Σελεύκεια. 

Ο ιστορικός Γιόχαν Γκούσταφ Ντρόισεν (Johann Gustav Droysen), βασιζόμενος στον Ρόλινσον, υποστηρίζει ότι η τοποθεσία της ελληνιστικής πόλεως ήταν στο σημερινό Manji, κοντά στις εκβολές του ποταμού Zard, στην αρχαία επαρχία Αδιαβηνή (η οποία όμως βρισκόταν βορειότερα στο Κουρδιστάν της Ασσυρίας). Πιο σύγχρονη όμως άποψη την τοποθετεί επί του ποταμού Τζεραχί, στο σημερινό Ja Nishin του νοτίου Ιράν.

Παραπομπές
----------

1. ↑  Acta sanctorum martyrum orientalium at occidentalium I, σελ. 99
2. ↑  Στράβωνος *Γεωγραφικά* ΙΣΤ 1.18: *Ἀντίοχον μὲν οὖν τὸν μέγαν τὸ τοῦ Βήλου συλᾶν ἱερὸν ἐπιχειρήσαντα ἀνεῖλον ἐπιθέμενοι καθ᾽ αὑτοὺς οἱ πλησίον βάρβαροι. ἐκ δὲ τῶν ἐκείνωι συμβάντων παιδευθεὶς ὁ Παρθυαῖος χρόνοις ὕστερον ἀκούων τὰ ἱερὰ πλούσια παρ᾽ αὐτοῖς͵ ὁρῶν δ᾽ ἀπειθοῦντας͵ ἐμβάλλει μετὰ δυνάμεως μεγάλης͵ καὶ τότε τῆς Ἀθηνᾶς ἱερὸν εἷλε καὶ τὸ τῆς Ἀρτέμιδος͵ τὰ Ἄζαρα͵ καὶ ἦρε ταλάντων μυρίων γάζαν· ἡιρέθη δὲ καὶ **πρὸς τῶι Ἡδυφῶντι ποταμῶι Σελεύκεια͵ μεγάλη πόλις· Σολόκη δ᾽ ἐκαλεῖτο πρότερον**.*
3. ↑  Cohen, Getzel M. (2 Ιουνίου 2013). *The Hellenistic Settlements in the East from Armenia and Mesopotamia to Bactria and India*. University of California Press. σελίδες 192–3. ISBN 9780520953567.

Πηγές
-----

* Johann Gustav Droysen, *«Ιστορία των επιγόνων του Μεγάλου Αλεξάνδρου»*.
* Στράβων, *Γεωγραφικά*
* Pleiades
Τα **Συστήματα Διαχείρισης Περιεχομένου** (**ΣΔΠ**, **Content Management Systems**, **CMS**) είναι διαδικτυακές εφαρμογές που επιτρέπουν την online τροποποίηση του περιεχομένου ενός δικτυακού τόπου.

Οι διαχειριστές μέσω του διαδικτύου ενημερώνουν το περιεχόμενο στο ΣΔΠ, το οποίο είναι εγκατεστημένο σ' ένα διακομιστή. Οι αλλαγές αυτές γίνονται αυτόματα διαθέσιμες πάλι μέσω του διαδικτύου, σε όλους τους επισκέπτες και χρήστες του δικτυακού τόπου.

Επιχειρησιακά συστήματα διαχείρισης περιεχομένου
------------------------------------------------

Ένα επιχειρησιακό σύστημα διαχείρισης περιεχομένου (CMS - Enterprise Content Management System), ασχολείται με το περιεχόμενο, τα έγγραφα, τα στοιχεία και τα παραστατικά που σχετίζονται με τις οργανωτικές διαδικασίες μιας επιχείρησης. Ο σκοπός και το αποτέλεσμα είναι να διαχειρίζεται το περιεχόμενο και τις αδόμητες πληροφορίες του οργανισμού, με όλες τους τις ποικιλίες μορφής και τοποθεσίας.

Συστήματα διαχείρισης περιεχομένου ιστού
----------------------------------------

Η διαχείριση περιεχομένου ιστοσελίδων (WCM) είναι ένα σύστημα CMS σχεδιασμένο για να απλοποιήσει τη δημοσίευση του δικτυακού περιεχομένου των web sites και των κινητών συσκευών, μεταξύ άλλων, επιτρέπει στους δημιουργούς περιεχομένου να υποβάλουν περιεχόμενο χωρίς να απαιτεί τεχνική γνώση HTML ή μεταφόρτωση των αρχείων.

Πολλά web-based συστήματα διαχείρισης περιεχομένου υφίστανται, τόσο Ανοιχτού Κώδικα όσο και με εμπορικά κατoχυρωμένα πνευματικά δικαιώματα. Ωστόσο, αυτός είναι ένας τομέας στον οποίο το OSS (Open Source Software) έχει αποκτήσει δεσπόζουσα θέση έναντι των ιδιοκτησιακής μορφής ομολόγων του.

Σύστημα διαχείρισης περιεχομένου εξαρτημάτων λογισμικού (Component)
-------------------------------------------------------------------

Χρησιμοποιώντας ένα στοιχείο του συστήματος διαχείρισης περιεχομένου, το περιεχόμενο αποθηκεύεται και αποτελεί αντικείμενο διαχείρισης σε επίπεδο Υποεγγράφου (ή εξαρτήματος), για μεγαλύτερη επαναχρησιμοποίηση του περιεχομένου)
ΕΙΜΑΙ ΓΚΕΙ

Δείτε επίσης
------------

* Κατάλογος Συστημάτων Διαχείρισης Περιεχομένου
Συντεταγμένες: 40°26′49.999″N 31°12′2.999″E﻿ / ﻿40.44722194°N 31.20083306°E﻿ / 40.44722194; 31.20083306

Το **Μπουρζ Αλ Μπάμπας** (τουρκικά: *Burj Al Babas*) είναι οικιστικό συγκρότημα που βρίσκεται κοντά στην τουρκική πόλη Μουντουρνού, η οποία είναι γνωστή στα ελληνικά ως Μωδρηνή. Οι κατοικίες στο συγκρότημα έχουν σχεδιαστεί για να μοιάζουν με καστράκια. Το κέντρο του συγκροτήματος ήταν να περιλαμβάνει μια θολωτή δομή που θα περιείχε καταστήματα, έναν κινηματογράφο και άλλες εγκαταστάσεις ανοιχτές για τους κατοίκους.

Η κατασκευή ξεκίνησε το 2014. Η εξέλιξη αρχικά ήταν επιτυχής, αλλά οι πωλήσεις τελικά σταμάτησαν, οδηγώντας τον κατασκευαστή σε χρεοκοπία. Η πτώση των τιμών του πετρελαίου και η αστάθεια στην Τουρκία αναφέρονται ως λόγοι για την έλλειψη πωλήσεων. Από τον Ιανουάριο του 2019, ξεκίνησαν 587 από τις προγραμματισμένες 732 κατοικίες, αλλά καμία δεν έχει ολοκληρωθεί.

Το συνολικό κόστος του έργου ανήλθε στα 205.000.000 δολάρια.

Παραπομπές
----------

1. 1 2  Koc, Cagan (26 November 2018). «Builder of $200 Million Turkish Chateaux Project Goes Bankrupt». Bloomberg.. Ανακτήθηκε στις 10 March 2019.
2. ↑  Gall, Carlotta (3 March 2019). «Want a Castle in Turkey? You May Find a Bargain». *The New York Times*.. Ανακτήθηκε στις 11 March 2019.
3. ↑  Ravenscroft, Tom (18 January 2019). «Drone footage reveals hundreds of abandoned Turkish chateaux». Dezeen.. Ανακτήθηκε στις 11 March 2019.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Τουρκία
 |

 |
Το **Διεθνές Φεστιβάλ Κινηματογράφου της Αβάνας** (ισπανικά: "Festival Internacional del Nuevo Cine Latinoamericano de La Habana"‎‎) είναι ένα φεστιβάλ που πραγματοποιείται κάθε χρόνο τον Δεκέμβριο στην Κούβα και που εστιάζει στην προώθηση των λατινοαμερικάνων κινηματογραφιστών.

Ιστορία
-------

Το πρώτο "Διεθνές Φεστιβάλ του Νέου Λατινοαμερικάνικου Κινηματογράφου" πραγματοποιήθηκε στις 3 Δεκεμβρίου 1979 και περισσότεροι από 600 σκηνοθέτες της Λατινικής Αμερικής ανταποκρίθηκαν στην πρώτη πρόσκληση του Ινστιτούτου Κινηματογραφικής Τέχνης και Βιομηχανίας της Κούβας (ICAIC). Οι ιδρυτές του ήταν ο Πρόεδρος της ICAIC, Αλφρέντο Γκεβάρα, και οι σκηνοθέτες Χούλιο Γκαρσία Εσπινόζα και Πάστορ Βέγκα.

Όπως αναφέρθηκε στο ιδρυτικό του καταστατικό, το φεστιβάλ αποσκοπούσε στην «προώθηση της τακτικής συνάντησης των λατινοαμερικανών κινηματογραφιστών που με το έργο τους εμπλουτίζουν τον καλλιτεχνικό πολιτισμό των χωρών μας (…) διασφαλίζοντας την κοινή παρουσίαση ταινιών μυθοπλασίας, ντοκιμαντέρ, κινούμενων σχεδίων και τρεχουσών εκδηλώσεων (…) και που συμβάλλει στη διεθνή διάδοση και κυκλοφορία των κύριων και σημαντικότερων παραγωγών των κινηματογραφικών μας ταινιών».

Το 2013, το Φεστιβάλ Κινηματογράφου της Αβάνας ανακοίνωσε ότι επανεκλέχτηκε ως Πρόεδρος του ο Ιβάν Ζιρού ο οποίος είχε προηγουμένως υπηρετήσει ως Πρόεδρος από το 1994-2010.

Βραβεία
-------

Στις ακόλουθες κατηγορίες, απονέμονται περίπου 40 βραβεία:

* Καλύτερης Ταινίας
* Καλύτερου Ντοκιμαντέρ
* Καλύτερης Ταινίας Κινουμένων σχεδίων
* Καλύτερου Πρωτοεμφανιζόμενου
* Καλύτερης Σκηνοθεσίας
* Καλύτερης Διεύθυνσης Φωτογραφίας
* Άλλα βραβεία, συμπεριλαμβανομένου ενός βραβείου FIPRESCI

Οι χώρες που έχουν κερδίσει τα περισσότερα βραβεία είναι η Αργεντινή (12), το Μεξικό (9), η Βραζιλία (8), η Κούβα (7), η Χιλή (3), η Ουρουγουάη (2) και τέλος το Περού με ένα βραβείο.

Παραπομπές
----------

1. ↑  Havana Film Festival Αρχειοθετήθηκε 2009-03-14 στο Wayback Machine. at the Internet Movie Database.
2. ↑  «Fundadores». *Habana Film Festival*. Ανακτήθηκε στις 19 Ιανουαρίου 2021.
3. ↑  «Fundadores». *Habana Film Festival*. Ανακτήθηκε στις 19 Ιανουαρίου 2021.
4. ↑  «Iván Giroud Reappointed Director of the Havana Film Fest». *Cinema Tropical*. Cinema Tropical. 18 Μαΐου 2013. Ανακτήθηκε στις 19 Ιανουαρίου 2021.
5. ↑  Havana Film Festival Αρχειοθετήθηκε 2007-02-18 στο Wayback Machine. website, Awards section.

Εξωτερικοί σύνδεσμοι
--------------------

* Επίσημος ιστότοπος
* Havana Film Festival στην Internet Movie Database
Η Μ-Θεωρία που αποτελεί γενίκευση της θεωρίας υπερχορδών περιγράφει έναν χώρο 11 διαστάσεων και εκτός από χορδές (αντικείμενα διάστασης 1) περιλαμβάνει και τις λεγόμενες βράνες, αντικείμενα με μεγαλύτερη διάσταση, 2, 3, 4,…κλπ (προφανώς η διάσταση των βράνων δεν μπορεί να υπερβεί την διάσταση 11, που είναι η διάσταση του χώρου που ζει η Μ-θεωρία). Οι βράνες που έχουν διάσταση 2 λέγονται μεμβράνες. Τα σωμάτια προκύπτουν από τις ταλαντώσεις των βράνων (π.χ. για την περίπτωση των μεμβρανών, βράνες  διάστασης 2,  θυμηθείτε τους ήχους που παράγονται από την παλλόμενη επιφάνεια ενός τυμπάνου κοκ).

Παραπομπές
----------
Ο **Λι Μιν-χιοκ** (Χανγκουλ:이민혁, γεν: 29 Νοεμβρίου 1990) είναι Νοτιοκορεάτης τραγουδιστής, ράπερ, στιχουργός και ηθοποιός. Είναι μέλος του νοτιοκορεάτικου συγκροτήματος BtoB.

Βιογραφία
---------

Ο Μιν-χιοκ γεννήθηκε στις 29 Νοεμβρίου του 1990, στην Σεούλ της Νότιας Κορέας. Αποφοίτησε από το πανεπιστήμιο Κουανγκ-σονγκ, όπου και ειδικεύτηκε στα μιούζικαλ.

Το καλλιτεχνικό του ψευδώνυμο είναι «Χότα».

Ήταν πρώην εκπαιδευόμενος στην JYP Entertainment πριν ενταχθεί στην Cube Entertainment.

Καριέρα
-------

### BtoB

Ο Μιν-χιοκ έκανε το ντεμπούτο του ως μέλος των BtoB, το 2012. Το συγκρότημα παρουσίασε το πρώτο του τραγούδι στις 21 Μαρτίου του 2012 στο M!Countdown.

### Προσωπικές εμφανίσεις

Το 2013 συμμετείχε σε διάφορα επεισόδια του αθλητικού τηλεοπτικού προγράμματος «Let's Go! Dream Team Season 2».

Στις 14 Ιουλίου του 2015, ο Μιν-χιοκ εμφανιζόμενος με το καλλιτεχνικό του όνομα «Χότα», συμμετείχε στην εκτέλεση του τραγουδιού «I'm Okay» του Postmen.

Τέλος, ο Μιν είναι ένα από τα γνωστότερα είδωλα της K-pop ως προς τις εκπληκτικές αθλητικές του ικανότητες, οι οποίες αναγνωρίστηκαν από την αθλητική εκδήλωση «Idol Star Athletics Championships». Πήρε την αναγνώριση ως τον κυριότερο αθλητή στους αγώνες της διοργάνωσης «2014 Idol Star Athletics Championships», στην οποία κέρδισε τρία χρυσά μετάλλια για την εγκαθίδρυση του νέου ρεκόρ στο άλμα εις ύψος, για τον αγώνα ταχύτητας σε εξήντα μέτρα και για το ποδόσφαιρο σάλας. Επίσης πήρε και ένα ασημένιο μετάλλιο.

Παραπομπές
----------

1. ↑  Ανακτήθηκε στις 24  Ιουνίου 2019.
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 28 Δεκεμβρίου 2016. Ανακτήθηκε στις 15 Ιουνίου 2017.
4. ↑  global.mnet.com/news/newsdetail.m?searchNewsVO.news\_id=201203141305\_4293
5. ↑
6. ↑
7. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/134699
* MusicBrainz: 99fcd732-b610-4167-8008-5a900414eb47

 |

 |